Нобэ
Радиом, связым и IэнатIэ псоми я лэжьакIуэхэм я махуэщ
Урысей Федерацэм IэщэкIэ ЗэщIэузэда и Къарухэр къыщызэрагъэпэща махуэщ
Жьы къызыпиубыдхэм я дунейпсо махуэщ
1895 гъэм урыс инженер Попов Александр япэ радиоприемник къигупсысащ.
1927 гъэм Къэбэрдей-Балъкъэр радиом и япэ нэтынхэм щIидзащ.
1985 гъэм Налшык Хэку зауэ орденым и япэ нагъыщэр къыхуагъэфэщащ.
1990 гъэм КъБР-м и «Адыгэ Хасэ» жылагъуэ зэгухьэныгъэр къызэрагъэпэщащ.
Мэкъумэш щIэныгъэхэм я кандидат, КъБР-м щIыхь зиIэ и агроном Чэгъэду Владимир и ныбжьыр илъэс 77-рэ ирокъу.
Адыгейм щыщ мэкъумэшыщIэ, Социалист Лэжьыгъэм и ЛIыхъужь Инэмыкъуэ КIунац и ныбжьыр илъэс 73-рэ ирокъу.
Филологие щIэныгъэхэм я доктор, КъБКъУ-м и профессор Балэ Иринэ къыщалъхуа махуэщ.
УФ-ми КъБР-ми щIыхь зиIэ я егъэджакIуэ Къалмыкъ Кларэ къыщалъхуа махуэщ.
КъБР-м щIыхь зиIэ и журналист, КъБР-м и Къэрал саугъэтым и лауреат Къудей Владимир и ныбжьыр илъэс 59-рэ ирокъу.
Дунейм и щытыкIэнур
«pogoda.yandex.ru» сайтым къызэритымкIэ, Налшык пшэр техьэ-текIыу щыщытынущ, уэшх къыщешхынущ. Хуабэр махуэм градус 18 — 19, жэщым градус 14 — 16 щыхъунущ.
